Title: 31079 Brandengen skole sluttrapport_compressed.pdf
På bakgrunn av analyseresultatene ble det tatt ut ny vannprøve, fra utløpet til sedimentasjonsanlegget, den 23.1.2020. Prøven ble levert til ALS for analyse mht. pH, metaller inkl. kvikksølv, total fett og oljer, hydrokarboner, nitrifikasjonstest, SS, klorid, sulfat, total fosfor og total nitrogen. Analyserapport finnes i vedlegg 5 og resultatene er sammenstilt mot grenseverdier for avløpsvann i Tabell 10 nedenfor. Analyseresultatene viste ingen overskridelser av grenseverdiene (ref. Tabell 3 på s. 9) /8/. Dette bekrefter at metaller er bundet til partiklene som er sedimentert i bunnen av konteinerne.Da det ikke ble påvist oljeforurensning i noen av vannprøvene, og siden de oljeforurensede massene allerede var gravd ut fra området, og krav til SS ble overholdt i prøven ut fra anlegget, ble det ikke vurdert at det var behov for ytterligere prøvetaking av vann. Vann fra gravegrop ble i hele tiltaksperioden ledet via sedimentasjonskonteinerne, før påslipp til kommunalt avløpsnett.